78 



Jahresbericht der Schles. Gesellschaft für vaterl. Cultur. 



IV. De disciplina scholastica et officiis Prof es s orum. 

 Opus est autem gravi castigatione in eos, qui academiae leges 

 habent ludibrio et illis contemtis ac magistratus auctoritate neglecta 

 quidvis sibi licere putant, saepe dant turbas, otio et luxui indulgenl, 

 tranquillitatem communem perturbant, pessimo vitae exemplo multis reete 

 institutis nocent. Est profecto ad revocandam disciplinam et petulantiam 

 multorum coercendam opus gravioribus exemplis, quae in inobedientes et 

 contumaces edantur; quod si non fiet, frustra nobis quicquam pollice- 

 bimur vel de scholasticorum obedientia vera vel de academiae felici 

 successu et incremento. 



Qua autem in eos animad versione sit utendum, leges nostrae in 

 multis et variis casibus diser(57)te docent, quae etiam pro temporum 

 varietate et moribus hominum necessario mutari poenaeque in illis ex- 

 pressae acui possunt atque debent. 



V. De diligentia docentium. 



Ut vero diseentes in officio contineantur, necesse est, ut ab illustrissimo 

 principe constituti professores omnium ordinum statis et ordinatis diebus 

 sedulo atque diligenter legant et doceant et sua diligentia et industria 

 adolescentes ad audiendi Studium invitent atque alliciant, ab ocio et 

 luxu honestissima occasione avocent. 



Äc si quidam professores in hoc munere fuerint negligentiores, hos 

 Inspectores academiae observent et autoritate Rectoris et sua cogant 

 esse in officio. Si vero || manifesta et inexcusabilis eorum fuerit negli- 

 gentia cogantur singuli Doctores trium facultatum et Professores philo- 

 sophi^ mulctam, de qua inter nos est conventum, pro qualibet temere 

 neglecta lectione fisco academiae persolvere et quidem sub finem anni 

 die ad eiusmodi inquisitionem et rationes consilio Rectoris et Senatus 

 constituto. 



Ad hanc vero assiduitatem docendi nolumus astringi academiae 

 Rectorem. Ipsi enim per negocia publica et varia saepe non est in- 

 tegrum ut doceat. Docere tamen debet, quando licebit, ne officium 

 legendi penitus intermittat. 



VI. Delnspectoribus, 



Volumus autem quotannis constitui qua(58)tuor Inspectores academiae, 

 viros diligentes ex quatuor facultatibus electos; quorum offieii erit 

 curare, ne quod docendi, disputandi aut aliud exercitii munus omittatur, 

 sed quaeque suo tempore et loco sedulo diligenterque fiant. 



VII. De exercitiis publicis. 

 Praecidetur autem discipulis occasio otii et luxus, si, ut in priore 

 reformatione constitutum est, certis temporibus exercitia publica dispu- 

 tationum et declamationum habeantur; et illis addantur anatome, demon- 

 strationes herbarum, explicatio doctrinae arboris consanguinitatis et 



